### 4.     Forslag til budgetindgreb 2019 med baggrund i en forventet overskridelse af servicerammen

**Åbent**

Sagsnr.: 326-2019-6577        J.nr.: 00.32.00           Dokumentnr.:
326-2019-267715

**Sagstype**

Beslutning.

**Resume og sagens baggrund**

Med dispositionsregnskaberne og dermed indberetningerne pr.
31. august 2019 fra partnerskabsholderne kan konstateres et forventet
merforbrug på servicerammen svarende til ca. 73,0 mio. kr. Fratrækkes
sanktionspuljen på 20,0 mio. kr. ser Kalundborg Kommune ind i et forventet
merforbrug på servicerammen svarende til 53,0 mio. kr.

Kalundborg Kommune forventer en mulig sanktion på ca. 23
mio. kr. på baggrund af, at der i budgetloven er et sanktionssystem, hvor 40
pct. af overskridelsen fordeles på alle landets kommuner efter
bloktilskudsnøglen og 60 pct. af overskridelsen fordeles på de kommuner, som
har et merforbrug. Sanktionsbeløbet kan dog ændres, såfremt Kalundborg, og de
øvrige kommuner med merforbrug, gør en særlig indsats for at reducere det
forventede merforbrug.

En eventuel sanktion vil blive trukket i kommunens
bloktilskud, hvilket betyder en manglende indtægt i 2020 og dermed behov for et
indgreb i budgetterne i 2020. For at undgå dette anbefaler direktionen at der
gribes ind allerede nu.

**Indstillinger**

Direktionen indstiller;

1.    at der indtil
videre indføres et ansættelses- og indkøbsstop. Et stop som indebærer, at
direktøren skal godkende evt. ansættelser og større indkøb

2.    at der
igangsættes et arbejde med at fremfinde gennemførte driftsinvesteringer i 2019,
som eventuelt kan sidestilles med anlægsudgifter. Disse investeringer opregnes
og der udarbejdes en politisk sag, hvor en flytning fra drift til anlæg
behandles

3.    at
der igangsættes et arbejde med at finde opgaver på teknisk drift og service,
som kan udsættes til gennemførelse efter 1. januar 2020. Det betyder, at
partnerskabsholderne må have tålmodighed med gennemførelse af allerede
planlagte vedligeholdelsesopgaver

4.    at service- og
effektiviseringsprojekter indarbejdet i budgetaftalen for 2020, igangsættes
snarest muligt efter budgetvedtagelsen.

**Behandling**

Direktionen, HU, Økonomiudvalget, Kommunalbestyrelsen.

**Sagsfremstilling**

Med dispositionsregnskaberne og dermed indberetningerne pr.
31. august 2019 fra partnerskabsholderne kan konstateres et forventet
merforbrug på servicerammen svarende til ca. 73,0 mio. kr. Fratrækkes
sanktionspuljen på 20,0 mio. kr. ser Kalundborg Kommune ind i et merforbrug på
servicerammen svarende til 53,0 mio. kr.

Kommunernes Landsforening har netop indhentet oplysninger
fra hele landet om forventet forbrug på servicerammen. De helt foreløbige tal
viser et forventet merforbrug på netto ca. 825 mio. kr.

Med en forventet overskridelse på 53,0 mio. kr. og en
budgetlov med et sanktionssystem, hvor 40 pct. af overskridelsen på de 825 mio.
kr. (330,0 mio. kr.) fordeles på alle landets kommuner efter bloktilskudsnøglen
og 60 pct. af overskridelsen (495,0 mio. kr.) fordeles på de kommuner, som har
et merforbrug, så må Kalundborg Kommune forvente en sanktion i
størrelsesordenen ca. 2,8 mio. kr. på den landsdækkende sanktion og ca. 20,2
mio. kr. på vores egen overskridelse. Kalundborg Kommune ser dermed ind i en
mulig sanktion på ca. 23,0 mio. kr., med mindre Kalundborg og de øvrige
kommuner med merforbrug gør en særlig indsats for at reducere det forventede
merforbrug.

En eventuel sanktion vil blive
trukket i kommunens bloktilskud, hvilket betyder en manglende indtægt i 2020 og
dermed behov for et indgreb i budgetterne i 2020. For at undgå dette anbefaler
direktionen at der gribes ind allerede nu.

Forslaget til budgetindgreb kræver, at partnerskabsholderne
holder et stramt fokus på deres forbrug, er meget tæt på indberetningen fra
dispositionsregnskaberne og holder igen helt generelt. Hvad der ikke er
nødvendigt her og nu udskydes til efter årsskiftet.

**Økonomiske konsekvenser**

Kalundborg Kommune forventer en mulig sanktion på ca. 23
mio. kr. på baggrund af, at der i budgetloven er et sanktionssystem, hvor 40
pct. af overskridelsen fordeles på alle landets kommuner efter bloktilskudsnøglen
og 60 pct. af overskridelsen fordeles på de kommuner, som har et merforbrug.
Sanktionsbeløbet kan dog ændres, såfremt Kalundborg, og de øvrige kommuner med
merforbrug, gør en særlig indsats for at reducere det forventede merforbrug.

**Direktionens møde den 30.
september 2019:**

Anbefales.

**Hovedudvalgets møde den 7.
oktober 2019:**

Medarbejdersiden har bekymringer i forhold til
handlekatalogerne, hvorfor det er svært på nuværende tidspunkt at forholde sig
til punkt 4. Det er vigtigt med medarbejderinddragelse (dialog med TR) og
formidling i forbindelse med implementering af ansættelsesstop.

**Økonomiudvalgets møde den 7.
oktober 2019:**

Direktionens indstilling anbefales.

**Bilag**

|  |  |
| --- | --- |
| Forslag til budgetindgreb 2019 med baggrund i en forventet overskridelse af servicerammen | 326-2019-267802 |
| Budgetopfølgning pr. 31.08.19 | 326-2019-269410 |